ᱪᱟᱹᱢᱤ ᱢᱩᱨᱢᱩ

ᱪᱟᱹᱢᱤ ᱢᱩᱨᱢᱩ (ᱡᱟᱱᱟᱢ ᱑᱙᱗᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱟᱪᱟᱨᱦᱮ ᱠᱟᱹᱢᱤᱭᱟᱹ ᱠᱟᱱᱟᱭ ᱟᱨ ᱥᱤᱧᱚᱛ ᱨᱮ ᱫᱟᱨᱮ ᱨᱚᱦᱚᱭ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱒᱐᱑᱙ ᱥᱮᱨᱢᱟ ᱨᱮ ᱱᱟᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ ᱛᱮ ᱢᱟᱹᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱩᱱ ᱡᱚᱦᱚᱜ ᱩᱱᱤ ᱫᱚ ᱥᱤᱧᱚᱛ ᱨᱮ ᱒,᱕᱐᱐,᱐᱐᱐ ᱜᱚᱴᱟᱝ ᱫᱟᱨᱮ ᱨᱚᱦᱚᱭ ᱞᱮᱫ ᱛᱟᱦᱮᱸᱫ ᱾

ᱡᱟᱱᱟᱢ
ᱢᱩᱨᱢᱩ ᱟᱜ ᱡᱟᱱᱟᱢ ᱫᱚ ᱑᱙᱗᱓ ᱥᱮᱨᱢᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱩᱱᱤ ᱫᱚ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱱᱚᱜᱚᱨ ᱵᱚᱱᱚᱛ ᱨᱮᱱᱟᱜ ᱵᱟᱜᱽᱨᱟᱭᱥᱟᱹᱭ ᱟᱹᱛᱩ ᱨᱤᱱᱤᱡ ᱠᱟᱱᱟᱭ ᱾

᱑᱙᱙᱖ ᱥᱮᱨᱢᱟ ᱨᱮ, ᱢᱩᱨᱢᱩ ᱫᱚ ᱫᱟᱨᱮ ᱨᱚᱦᱚᱭ ᱮ ᱮᱦᱚᱵ ᱠᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱒᱔ ᱥᱮᱨᱢᱟ ᱨᱮ ᱩᱱᱤ ᱫᱚ ᱒᱕ ᱞᱟᱠᱷ ᱫᱟᱨᱮ ᱨᱚᱦᱚᱭ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱟᱨᱮ ᱫᱚ ᱟᱡᱟᱜ ᱟᱹᱛᱩ ᱥᱩᱨᱼᱥᱩᱯᱩᱨ ᱫᱟᱨᱮ ᱨᱮ ᱢᱮᱱᱟᱜᱼᱟ ᱚᱠᱚᱭ "ᱢᱟᱯᱷᱤᱭᱟ" ᱤᱫᱤ ᱛᱮ ᱧᱩᱨ ᱮᱱᱟ ᱫᱟᱨᱮ ᱵᱚᱫᱚᱞ ᱞᱟᱹᱜᱤᱫ ᱛᱮ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱱᱚᱠᱥᱟᱞᱤ ᱥᱟᱶᱛᱮ ᱯᱟᱨᱮᱥᱟᱱ ᱨᱮᱱᱟᱜ ᱵᱤᱨᱚᱫᱽ ᱠᱟᱹᱢᱤ ᱠᱟᱱᱟ ᱠᱚ ᱾ ᱒᱐᱒᱐ ᱥᱮᱨᱢᱟ ᱨᱮ, ᱩᱱᱤ ᱫᱚ ᱥᱟᱦᱟᱭᱳᱜᱤ ᱢᱟᱦᱤᱞᱟ ᱵᱟᱜᱽᱨᱟᱭᱥᱟᱹᱭ ᱧᱩᱛᱩᱢᱟᱱ ᱢᱤᱫ ᱜᱟᱶᱛᱟ ᱨᱤᱱᱤᱡ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱩᱱᱤᱭᱟᱜ ᱠᱟᱹᱢᱤ ᱞᱟᱦᱟ ᱤᱫᱤᱭᱟ ᱟᱨ ᱡᱟᱦᱟᱸ ᱨᱮ ᱓,᱐᱐᱐ ᱜᱟᱱ ᱥᱚᱦᱮᱛ ᱢᱮᱱᱟᱜ ᱠᱚᱣᱟ ᱾
ᱢᱟᱨᱪ ᱒᱐᱒᱐ ᱨᱮ ᱢᱩᱨᱢᱩ ᱡᱮᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱢᱟᱦᱟᱸ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱤᱥᱚᱢ ᱜᱚᱢᱠᱮ ᱠᱚᱵᱤᱸᱫᱽ ᱫᱚ ᱜᱮᱞᱵᱟᱨ ᱱᱟᱨᱤ ᱥᱟᱠᱛᱤ ᱥᱤᱨᱯᱷᱟᱹ ᱮᱢ ᱠᱮᱫᱼᱟ ᱟᱨ ᱢᱩᱨᱢᱩ ᱩᱱᱠᱩ ᱵᱟᱪᱷᱱᱟᱣ ᱦᱚᱲ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱪᱟᱸᱫᱚ ᱛᱟᱭᱚᱢ ᱢᱩᱨᱢᱩ ᱫᱚ ᱯᱟᱥᱱᱟᱣ ᱠᱮᱫᱼᱟ ᱟᱨ ᱡᱚᱢᱩᱱᱟ ᱴᱩᱰᱩ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱩᱨᱩ ᱫᱩᱜ ᱞᱟᱹᱜᱤᱫ ᱛᱮ ᱥᱮᱱᱟ ᱨᱮ ᱥᱮᱞᱮᱫᱚᱜᱼᱟ ᱾ ᱚᱱᱟ ᱫᱟᱵᱟᱣ ᱨᱮ "ᱫᱟ ᱞᱮᱰᱤ ᱴᱟᱨᱡᱟᱱ" ᱢᱮᱱ ᱱᱟᱠᱚ ᱛᱟᱦᱮᱸᱫ ᱾ ᱡᱚᱢᱩᱱᱟ ᱴᱩᱰᱩ ᱟᱜ ᱵᱮᱵᱚᱥᱛᱟ ᱨᱮ ᱓᱐᱐ ᱢᱮᱢᱵᱟᱨ ᱢᱮᱱᱟᱜ ᱠᱚᱣᱟ ᱟᱨ ᱥᱟᱶᱛᱮ ᱚᱱᱟ ᱟᱨ ᱰᱮᱦᱮᱨ ᱡᱩᱢᱤᱫᱽ ᱨᱤᱱᱤᱡ ᱮᱠᱥᱯᱮᱠᱴᱟᱥᱚᱱ (expectation) ᱠᱟᱱᱟ ᱾


ᱥᱤᱨᱯᱷᱟᱹ
 ᱤᱱᱫᱤᱨᱟ ᱯᱨᱤᱭᱟᱫᱚᱨᱥᱤᱱᱤ ᱫᱟᱨᱮ ᱜᱟᱛᱮ ᱥᱤᱨᱯᱷᱟᱹ, ᱑᱙᱙᱖
 ᱱᱟᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ, ᱒᱐᱒᱐
 ᱵᱷᱟᱨᱚᱛ ᱠᱷᱮᱞ ᱨᱚᱛᱱᱚ, ᱒᱐᱒᱔
 ᱯᱚᱫᱽᱢᱚᱥᱨᱤ ᱥᱤᱨᱯᱷᱟᱹ, ᱒᱐᱒᱔

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:᱑᱙᱗᱓ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱱᱟᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ ᱧᱟᱢᱤᱭᱟᱹ ᱠᱚ